་ལྔ་འདོད་པའི་བསྐོར་བ་བྱས་ཏེ། གཡས་པའི་ཐེ་བོང་དང་སྲིན་ལག་ཐབས་ཤེས་སུ་མོས་པས་རྡོ་རྗེ་བླངས་ཏེ། ངག་ཏུ་ཨོཾ་མཧཱ་བཛྲ་ཧཱུྃ་ཞེས་བརྗོད་ལ། གཡས་པ་
ལས་གཡོན་དུ་སྟེ། སྙིང་ཁ་ནས་སྨིན་མཚམས་ཀྱི་བར་དུ་ལན་གསུམ་གསོ་བས་སངས་རྒྱས་ཐམས་ཅད་དགེས་པར་བྱས་ཏེ། སྙིང་ཁར་བཟུང་ལ་ཐོག་མཐའ་མེད་པའི་བྱང་ཆུབ་ཀྱི་སེམས་ཐུགས་ཀྱི་དམ་ཚིག་ཡིན་པར་དྲན་པར་བྱས
ནས་སྔགས་བརྗོད་དོ། །ཡང་གཡོན་པའི་མཐེ་བོང་དང་སྲིན་ལག་གི་དྲིལ་བུ་བླངས་ལ། ཨོཾ་བཛྲ་གཎྜེ་ཨཱཿ ཞེས་བརྗོད་ནས་སྔགས་དང་བཅས་པ་ལན་གསུམ་མམ། གནས་བརྒྱད་དེ་ཕྱོགས་མཚམས་བརྒྱད་དུ་བསྐྱོད་ལ་དཀུར་ཁ་
383

ཀྱེེ་རྡོར་ཆོས་སྐོར་
གྱེན་ལ་བསྟན་ཏེ་བཟུང་ནས། སྟོང་པ་ཉིད་ཀྱི་སྒྲས་སེམས་ཅན་ཐམས་ཅད་སད་པར་བྱེད་པའི་དོན། སྲིད་པ་ཐམས་ཅད་རང་བཞིན་གྱི་དག་པ་སྟོན་པར་བྱེད་པའི་གསུང༌། ཆོས་ཀྱི་ཕུང་པོ་བརྒྱད་ཁྲི་བཞི་སྟོང་གི་ངོ་བོ་གསུང་གི་དམ་
ཚིག་ཡིན་པར་དྲན་པར་བྱས་ཏེ། དེ་ལྟར་ན་རང་སྐད་ཅིག་གི་ལྷར་གསལ་བ་ཕྱག་རྒྱ་ཆེན་པོའི་སྐུའི་དམ་ཚིག་ཡིན་པས་དམ་ཚིག་གསུམ་དྲན་པར་བྱ་བའོ། །ཡང་རང་ལྷའི་རྣལ་འབྱོར་རྒྱས་པ་བསྒོམ་མ་ཐག་ཡིན་ན། ལག་པ་བྱིན་
རླབས་ཀྱི་ཆོ་ག་དེ་དག་མ་དགོས་མོད། རླབས་ཀྱི་ཆོ དམ་ཚིག་གསུམ་དྲན་པ་འདི་ནི་རྒྱུན་དུ་དགོས་ཏེ། རྣལ་འབྱོར་བླ་མེད་ཀྱི་ཉམས་ལེན་གྱི་གཞུང་ཤིང་ཡིན་པའི་ཕྱིར་དང༌། ཁ་སྦྱོར་ལས། ཐབས་དང་ཤེས་རབ་ཆོས་ཀྱི་ནི། །འགྲོ་བ་མང་
པོ་སད་པར་བྱེད། །མི་ཤེས་འདམ་དུ་བྱིང་བ་ཡིས། །སེམས་ཅན་སངས་རྒྱས་དོན་དུ་དཀྲོལ། །རྡོ་རྗེ་དེ་ཉིད་ཀྱིས་ནི་བཟུང༌། །དྲིལ་བུ་ཆོས་ཀྱིས་དཀྲོལ་བར་བྱ། ཐབས་དང་ཤེས་རབ་ཆོ་ག་ཡིས། །སེམས་ཅན་དོན་ནི་ཡོ་གོས་
ཀྱི། །ཞེས་དེ་ཁོ་ན་ཉིད་མདོར་བསྡུས་ནས་བསྟན་པས་ཀྱང་ཤེས་པ་ཡིན་ནོ། །ལྔ་པ་དཀྲོལ་ཚུལ་ནི། ཁ་སྦྱོར་དང༌། གདན་གཞི་ལས།ཨཱ་ལྀ་ཀཱ་ལྀ་དགོངས་པ་ནི། གནས་ནི་བརྒྱད་དུ་བསྐྱོད་པར་བྱ། །ཨཱ་ལྀ་ཀཱ་ལྀ་རབ་སྦྱོར་
བས། །འཁོར་བ་ཐམས་ཅད་གཅོད་པར་བྱེད། །རྡོ་རྗེ་དྲིལ་བུ་ཐབས་ཉིད་སྟེ། ཐབས་ནི་ཡང་ནི་ནང་དུ་ཉིད། །ཞེས་གསུངས་པས་བསྟན་ཏེ། དེ་ཡང་ཨཱ་ལྀ་ཀཱ་ལྀ་ནི་རྔོ་རྗེ་དྲིལ་བུའི་བརྡའི་མིང་སྟེ་ཐབས་ཤེས་རབ་བོ། །དྲིལ་བུ་དེ་
384

আ
།གནས་བརྒྱད་དུ་བསྐྱོད་པ་ནི་མཚོན་པ་ཙམ་སྟེ། སྤྱིར་དཀྲོལ་ཚུལ་བདུན་ཙམ་དུ་གསུངས་པ་ནི། དྲིལ་བུ་རྒྱུན་ཆགས་སུ་དཀྲོལ་བ། ཕྱོགས་བརྒྱད་དུ་དཀྲོལ་བ། ལྔ་བརྡུངས་སུ་དཀྲོལ་བ། གསུམ་
བརྡུངས་སུ་དཀྲོལ་བ། གཅིག་བརྡུངས་སུ་དཀྲོལ་བ། བཅད་གཏུབ་ཏུ་དཀྲོལ་བ། དྲག་ཏུ་དཀྲོལ་བའོ། །དེ་དག་ཀྱང་སྐབས་གང་ལ་གང་སྦྱོར་བ་དང༌། སྒྲའི་གདངས་ལ་དོན་ཇི་ལྟ་བུ་འབྱུང་བ་རྣམས་ནི་བླ་མའི་ངག་ལས་བླང་
ངོ༌། །རྡོ་རྗེ་དྲིལ་བུ་རེ་རེ་ཡང་ཐབས་ཤེས་ཟུང་འཇུག་ཏུ་དུ་གནས་པར་ཡང་ཤེས་པར་བྱའོ། །དྲུག་པ་རྡོར་དྲིལ་གྱི་དེ་ཁོ་ན་དེ་དག་ཤེས་ནས་མཉམ་པར་གཞག་པའི་ཕན་ཡོན་ནི། རྡོ་རྗེ་གདན་གཞི་ལས། རྩེ་མོ་དགུ་པ་ཞེས་བྱ་
བ། ཡེ་ཤེས་རྡོ་རྗེས་འགྲོ་བ་སྒྲོལ། །རྡོ་རྗེ་དེ་ཉིད་གང་ཡིན་པ། །བདག་ཉིད་རྡོ་རྗེའི་བདག་ཉིད་བསམ། །རྡོ་རྗེ་སྙིང་པོ་རྣལ་འབྱོར་པ། །རྡོ་རྗེ་ཡིས་ནི་སེམས་སུ་བྱ། །རྡོ་རྗེ་དག་པ་བརྟན་བྱས་ནས། །ཆོས་རྣམས་རྡོ་རྗེ་ལས་ཚི
གཞན་མེད། །ཐམས་ཅད་རྡོ་རྗེ་དེ་ཉིད་ཡིན། །རྡོ་རྗེ་ལས་ཀྱི་སྙིང་པོའོ། །རྡོ་རྗེ་འཕྲོ་བ་སྦྱོར་བའི་བདག །རྡོ་རྗེ་འཁོར་བ་སྒྲོལ་བར་བྱེད། །རྡོ་རྗེ་འགུགས་པ་སྦྱོར་བའི་བདག །རྡོ་རྗེ་འཆིང་བའི་སྦྱར་བར་ལྡན། །མུན་པ་དེ་བཞིན
ཉོན་མོངས་རྣམས། །རྣམ་ཤེས་བཅས་པའི་སྒྲོན་མ་ནི། །ཡེ་ཤེས་རྡོ་རྗེས་བཅོམ་ནས་སུ། །ཕྱོགས་ཀུན་དུ་ནི་སྣང་བར་བྱེད། །རྡོ་རྗེའི་བསྒྲུབ་པ་ལ་སོགས་ཀུན། །རྡོ་རྗེའི་བདག་ཉིད་ལྡང་བར་བྱ། །ཆོས་ཀྱི་འཆིང་བ་རྡོ་རྗེ་སྟེ། །

ཐར་པ་མཆོག་འབད་རྡོ་རྗེ་ཡི། །རྡོ་རྗེ་པདྨ་བཟུང་ནས་ནི། །དེ་ཉིད་ཐམས་ཅད་བསྒྲབ་པར་བྱ། །རྡོ་རྗེ་པདྨོར་ཞུགས་པ་ནི། །མཁས་པ་ཡི་ནི་བསྒྲབ་པར་བྱ། །ཞེས་གསུངས་སོ། །དེ་ཡང་ཇི་སྐད་བཤད་པའི་རྡོར་དྲིལ་གྱི་དེ་ཁོ་ན་དེ
དག་ཤེས་ནས་དོན་ལ་མཉམ་པར་གཞག་ན། ཚེ་རིང་ཞིང་ནད་མེད་པ་སོགས་ཐུན་མོང་གི་དངོས་གྲུབ་རྣམས་དང་། མཐར་ཐུག་རང་གཞན་གཉིས་ཀ་འཁོར་བ་ལས་གྲོལ་བ་སོགས་མཆོག་གི་དངོས་གྲུབ་རྣམས་སྟེར་བར་བྱེད་པ་
ཡིན་ཏེ་རྡོ་རྗེ་མཁའ་འགྲོ་ལས་ཀྱང༌། ཚེ་རིང་ནད་མེད་ཕུན་སུམ་ཚོགས། །དེ་བཞིན་ཤེས་རབ་ལྡན་ཤེས་བྱ། །ཞེས་དང༌། ལས་རྣམས་ཐམས་ཅད་སྒྲུབ་བྱེད་ཅིང༌། །དངོས་གྲུབ་མཆོག་ནི་སྟེར་བར་བྱེད། །ཅེས་གསུངས་སོ། །
བདུན་པ་དེ་ཁོ་ན་ཉིད་མ་ཤེས་པའི་ཉེས་པ་ནི། ཁ་སྦྱོར་ལས། དེ་ཉིད་མེད་སེམས་རྣལ་འབྱོར་པ། །གླང་པོ་དྲིལ་བུ་ཁྲོལ་བ་ཉིད། །རྣལ་འབྱོར་དེ་ཉིད་དམན་པ་ཡིས། །རང་གི་དངོས་གྲུབ་རིང་དུ་བརྟག །ཞེས་གདན་གཞི་དང་ཚོ
གཉིས་ལས་གསུངས་པས་བསྟན་ཏེ། དེ་ཡང་དཔེར་ན་གླང་པོ་ཆེའི་སྐྱེའི་དྲིལ་བུ་ལྟར་དེ་ཁོ་ན་ཉིད་མི་ཤེས་ན་དངོས་གྲུབ་མྱུར་ཏུ་མི་འབྱུང་ཞེས་གཙོ་བོར་དྲིལ་བུ་ལ་སྦྱར་ནས། རྡོ་རྗེ་ཤུགས་ལ་བསྟན་ཏོ། །དེ་ཡང་སྨྲ་ཏིས། རྡོ་རྗེ་
དེ་ཉིད་མི་ཤེས་པས། །བརྒྱ་བྱིན་ལག་གི་རྡོ་རྗེ་བཞིན། །ཞེས་གསུངས་པ་ལྟར་ཡིན་ནོ། །གཉིས་པ་དམ་ཚིག་གི་རྡོར་དྲིལ་བཅངས་ཚུལ་བྱེ་བྲག་ཏུ་བཤད་པ་ལ། ཁ་ཅིག་ན་རེ། ཕྱི་དྲིལ་ནི་རྒྱུད་སྡེ་འོག་མ་གསུམ་གྱི་དབང་དུ་བྱས་
.......

আ
།པ་ཡིན་ལ། ནང་དྲིལ་རྣལ་འབྱོར་བླ་མེད་ཀྱི་དབང་དུ་བྱས་པའོ། །ཞེས་ཟེར་རོ། །དེ་ནི་མ་ཡིན་ཏེ། བྱ་སྤྱོད་གཉིས་ལ་ནི་རྡོར་དྲིལ་གྱི་བཤད་པ་དེ་ལྟ་བུ་མེད་ལ་རྣལ་འབྱོར་རྒྱུད་ཀྱི་རྡོ་རྗེ་རྩེ་མོར་བཤད་
པའི་རྡོར་དྲིལ་ནི་རྩེ་ལྔ་པར་བཤད་ཅིང༌། བླ་མེད་ཀྱི་རྒྱུད་དག་ལས་ནི་རྩེ་ལྔ་པ་དང་རྩེ་དགུ་པ་གཉིས་ཀ་བཤད་ལ། ཕྱི་ནང་གི་རྡོ་རྗེ་དྲིལ་བུ་ཞེས་བྱ་བ་ནི་རྩེ་དགུ་པ་དང་རྩེ་ལྔ་པ་གཉིས་ལ་སོ་སོར་བཤད་པའི་ཕྱིར་རོ། །དེས་ན་ཕྱི་ནང་
གི་རྡོར་དྲིལ་གྱི་ཐ་སྙད་ནི་རྣལ་འབྱོར་བླ་མེད་ཁོ་ནའི་དབང་དུ་བྱས་པའོ་གསུངས། དེ་ཡང་རྩེ་དགུ་པ་ནི་ཕྱི་དྲིལ་ལམ། ཡེ་ཤེས་ཀྱི་རྡོ་རྗེ་དྲིལ་བུ་ཞེས་བྱ་བ་ཡིན་པས། ཐུན་མོང་དུ་སྤྱིར་བཅངས་བ་ཡིན་ལ།རྩེ་ལྔ་པ་ནི་ཐུན་མོང་མ་ཡིན་
པའི་དྲིལ་བུའམ། ནང་དྲིལ་ལམ་དམ་ཚིག་གི་རྡོ་རྗེ་དྲིལ་བུ་ཞེས་བྱ་བ་ཡིན་པས་བྱིན་རླབས་བྱས་ནས་གསང་ཏེ་བཅངས་བ་ཡིན་ནོ། །དེ་ལ་གཉིས། བྱིན་རླབས་བྱ་ཚུལ་དང༌། སྦས་ཏེ་མི་འབྲལ་བའི་དམ་ཚིག་ཏུ་བཅངས་ཚུལ་ ཚི
ལོ། །དང་པོ་ནི་རང་ལྷའི་རྣལ་འབྱོར་དང་ལྡན་པར་བྱས་ལ། མདུན་དུ་གཞི་བཟང་པོའི་སྟེང་དུ་རྡོར་དྲིལ་མཚན་ཉིད་དང་ལྡན་པ་བཞག་སྟེ། དེ་བསང་སྦྱངས་ལ། རྡོ་རྗེ་སྟོང་པའི་ངང་ལས་ཧཱུྃ་ལས་གསེར་ལ་སོགས་པ་ལས་གྲུབ་
པའི་རྡོ་རྗེ་ཚད་དང་མཚན་ཉིད་ཐམས་ཅད་ཡོངས་སུ་རྫོགས་པའི་ལྟེ་བར་སེམས་དཔའ་ཡབ་ཡུམ། སྟེང་གི་རྭ་ལྔ་ལ་དབུས་སུ་རྣམ་པར་སྣང་མཛད། ཤར་དུ་མི་བསྐྱོད་པ། ལྷོར་རིན་ཆེན་འབྱུང་། ནུབ་ཏུ་འོད་དཔག་མེད། བྱང་དུ་

དོན་ཡོད་གྲུབ་པ། རྭའི་འོག་གི་པདྨ་འདབ་མ་བརྒྱད་ལ། ཤར་དུ་སྤྱན་རས་གཟིགས། ལྷོར་བྱམས་པ། ནུབ་ཏུ་ནམ་མཁའ་མཛོད། བྱང་དུ་ཀུན་དུ་བཟང་པོ། བྱང་ཤར་དུ་ཕྱག་ན་རྡོ་རྗེ། ཤར་ལྷོར་འཇམ་པའི་དབྱངས། ལྷོ་
ནུབ་ཏུ་སྒྲིབ་པ་རྣམ་སེལ། ནུབ་བྱང་དུ་སའི་སྙིང་པོ། འོག་གི་པདྨ་འདབ་བརྒྱད་ལ་ཤར་དུ་རྡོ་རྗེ་ལྕགས་ཀྱུ་མ། ལྷོར་རྡོ་རྗེ་ཞགས་པ་མ། ནུབ་ཏུ་རྡོ་རྗེ་ལྕགས་སྒྲོག་མ། བྱང་དུ་རྡོ་རྗེ་སྒྲོལ་མ། བྱང་ཤར་དུ་བསྐུལ་བྱེད་མ་དཀར་མོ་
ཕྱག་བཞིའི་གཡས་དང་པོས་མཆོག་སྦྱིན། གཡོན་དང་པོས་པོ་ཏི་དང་བཅས་པའི་པདྨ། འོག་མ་གཉིས་ཀྱི་ལྷུང་བཟེད་འཛིན་པ། ཟླ་བ་ལ་སེམས་དཔའི་སྐྱིལ་མོ་ཀྲུང་གིས་བཞུགས་པ། ཤར་ལྷོར་རིན་ཆེན་གློག་མ་སེར་མོ་ཕྱག་
དྲུག་གི་དང་པོ་གཉིས་ཀྱི་རིན་པོ་ཆེ་ཁ་སྦྱོར་འཛིན་པ། གཡོན་པ་རྣམས་ཀྱིས་དྲིལ་བུ། གཞུ། ཐོད་པ་འཛིན་པ། ནུབ་བྱང་ཏུ་གཞན་གྱི་མི་ཐུབ་མ་དམར་མོ་དཀར་ནག་དམར་བའི་ཞལ་ཅན། ཕྱག་དྲུག་གི་གཡས་པ་རྣམས་ཀྱི་རྡོ་རྗེ་ཚེ
ཞགས་པ། རྡོ་རྗེ། རལ་གྲི། གཡོན་པ་རྣམས་ཀྱི་སྙིང་ཁར་སྡིག་མཛུབ་དང་། དྲིལ་བུ་དང༌། དགྲ་སྟ་འཛིན་པ། འོག་གི་རྭ་ལྔ་ལ་དབུས་སུ་ཡེ་ཤེས་མཁའ་འགྲོ་སྔོན་མོ་སྔོ་དཀར་དམར་བའི་ཞལ་ཅན། ཕྱག་གི་གཡས་གསུམ་
ན་ཁ་ཊཾ་ག་དང༌། དགྲ་སྟ་དང༌། རྡོ་རྗེ། གཡོན་གསུམ་ན་དྲིལ་བུ་དང་ཁྲག་གི་གང་བའི་ཐོད་པ་དང༌། རལ་གྲི་འཛིན་པའོ། །ཤར་དུ་རྔོ་རྗེ་མཁའ་འགྲོ་མ་དཀར་མོ། ལྷོར་གཏུམ་མོ་དམར་མོ། ནུབ་ཏུ་རོ་ལང་མ་སྔོན་མོ། བྱང་

আ
།དུ་འཇིགས་པའི་མཁའ་འགྲོ་མ་གསེར་བཙོ་མའི་མདོག་ཅན། ཐམས་ཅད་ཀྱང་སེང་གེ་ལ་སྣ་ཚོགས་པདྨ་དང་ཉི་མ་ལ་གནས་པ། ཕྱག་གཉིས་ཀྱི་ཁ་ཊཱཾ་ག་དང་ཁྲག་གི་གང་བའི་ཐོད་པ་འཛིན་པ་རྣམས་སྐད་
ཅིག་གི་བསྐྱེད། དེ་ལ་ཡེ་ཤེས་པ་དགུག་གཞུག་བྱ། སྐྱེས་མཆེད་དང་གནས་གསུམ་བྱིན་གྱིས་བརླབས། དབང་བསྐུར་ཏེ་ལྷ་ཐམས་ཅད་ལ་མི་བསྐྱོད་པས་རྒྱས་གདབ་ལ་ཐུགས་ཀྱི་དམ་ཚིག་དྲན་པར་བྱ། དྲིལ་བུ་ཡང་སྟོང་པའི་
ངང་ལས། ཨ་ལས་འཁོར་བ་ལ་སོགས་པ་ལས་གྲུབ་པ། ཚད་དང་མཚན་ཉིད་ཡོངས་སུ་རྫོགས་པའི་བུམ་པར་ཤེས་རབ་ཕ་རོལ་དུ་ཕྱིན་མ་ཡབ་དང་བཅས་པ། ཁོག་པའི་སྟེང་གི་ཨུཏྤལ་གྱི་ཤར་གྱི་འདབ་མ་ལ་ལྷ་མོ་སྒྲོལ
མ། ལྷོར་སྤྱན་མ། ནུབ་ཏུ་མ་མཱ་ཀི བྱང་དུ་གོས་དཀར་མོ། བྱང་ཤར་དུ་ནོར་རྒྱུན་མ་སེར་མོ་གཡས་མཆོག་སྦྱིན། གཡོན་འབྲས་སོ་བའི་ཆར་བ་དང༌། རིན་པོ་ཆེ་སྣ་ཚོགས་ཀྱི་ཆར་འབེབས་པའི་བུམ་པ་འཛིན། ཤར་ལྷོར་ཙུ་
ཏ་མ་སྔར་བཞིན། ལྷོ་ནུབ་ཏུ་ཁྲོ་གཉེར་ཅན་སེར་མོ་ཕྱག་བཞིའི་གཡས་གཉིས་ཀྱི་མཆོད་སྦྱིན་དང་བགྲང་ཕྲེང་། གཡོན་གཉིས་ཀྱི་དབྱུག་གུ་གསུམ་པ་དང༌། རིལ་བ་ཆུང་ངུ་འཛིན་པ། ནུབ་བྱང་དུ་རྡོ་རྗེ་ཕྲེང་བ་མ་ལྗང་ཁུ་ཕྱག་
གཉིས་ཀྱི་སྒེག་པ་དང་བཅས་པའི་མེ་ཏོག་གི་ཕྲེང་བ་དང་བཅས་པས་རྡོ་རྗེའི་ཕྲེང་བ་འཛིན་པ་རྣམས་བསྒོམ། མཚམས་ཀྱི་ལྷ་མོ་བཞི་པོ་འདི་གོང་ཡི་གེ་འགོད་པའི་སྐབས་དང་འཁྲུགས་པ་ལྟར་ཡོད་པའང་འདི་བཞིན་དུ་སྒྲིག་གོ །
བཅུ་གསུམ་

ཀྱེེ་རྡོར་ཆོས་སྐོར་
སྟེང་གི་རྭ་ལ་ནི་གོང་རྡོ་རྗེའི་སྐབས་ལྟར་རིགས་ལྔ་དང༌། དེའི་འོག་གི་པད་འདབ་བརྒྱད་ལ་ཡང་བྱང་སེམས་བརྒྱད་རྡོ་རྗེ་ལྟར་བསྒོམ་སྟེ། དེ་ཐམས་ཅད་ཀྱང་སྐད་ཅིག་ཙམ་གྱིས་བསྐྱེད་ལ། ཡེ་ཤེས་པ་དགུག་གཞུག་བྱ། །སྐྱེ་
མཆེད་དང་གནས་གསུམ་བྱིན་གྱིས་བརླབས། དབང་བསྐུར་ལ་རིགས་ལྔ་ཐམས་ཅད་ལ་དོན་ཡོད་གྲུབ་པས་རྒྱས་བཏབ་ལ། གསུང་གི་དམ་ཚིག་དྲན་པར་བྱའོ། །དེ་ལྟ་བུའི་བྱིན་རླབས་བྱེད་ཚུལ་དེའི་ལག་ལེན་སོགས་ཀྱི་མན་ངག་
ཞིབ་ཏུ་ནི་བླ་མ་ལས་བླངས་བར་བྱའོ། །གཉིས་པ་སྦས་ནས་བཅངས་ཚུལ་ལ། དེ་ལྟ་བུའི་རྡོ་རྗེ་དྲིལ་བུ་མཚན་ལྡན་དེ་ནི་ལེགས་པར་གསང་ཞིང་སྦ་དགོས་ཏེ། དམ་ཚིག་དང་མི་ལྡན་པ་དག་ལ་བསྟན་ནས་ཡན་ལག་ཚངས་ན་རྩ་
ལྟུང་བདུན་པར་འགྱུར་ཞིང༌། དམ་ཚིག་ཡོད་ཀྱང་དེ་ཉིད་མི་ཤེས་པ་ལ། དགོས་པ་མེད་པ་བཞིན་དུ་བསྟན་ནས་མ་དད་ན་ཡན་ལག་གི་ཉེས་པར་འགྱུར་བའི་ཕྱིར་རོ། །དེ་ལྟར་སྦས་པའི་སྒོ་ནས་རྒྱུན་དུ་མི་འབྲལ་བའི་དམ་ཚིག་ཏུ་
བཅངས་པར་བྱ་སྟེ། དེ་ཡང་དགོས་པ་མེད་པར་ཞག་བདུན་བྲལ་ན་ཡན་ལག་གི་ཉེས་པར་འགྱུར་ཏེ། ཉན་ཐོས་དག་ཏུ་རློམ་བྱེད་པའི་ནང་དུ་ཞག་བདུན་གནས་པ་དང༌། ཞེས་གསུངས་པས་འདིས་ཤེས་པ་ཡིན་ནོ། །དགོས་པ་ཆེན་
པོ་མཐོང་ན་ནི་ཟླ་བའི་བར་དུ་བྲལ་ཡང་ཉེས་པ་མེད་པ་སྲིད་སྟེ། གཞུང་བཤད་སྲས་དོན་མ་ལས་ཤེས་སོ། །མདོར་ན་སྤྱིར་རྡོ་རྗེ་དྲིལ་བུ་ཐམས་ཅང་དང་ཁྱད་པར་དུ་རང་གི་དམ་ཚིག་གི་རྫས་སུ་བཟུང་བའི་རྡོ་རྗེ་དྲིལ་བུ་ལ་ཉོ་འཚོང་
390
.....!

আ
།སོགས་ཀྱི་མ་གུས་པ་ཐམས་ཅད་སྤངས་ནས། ལྷའི་འདུ་ཤེས་ཀྱི་བཀུར་བསྟི་དང་བཅས་ཏེ་བཅངས་བར་བྱ་བ་ཉིད་ཡིན་ནོ། །སྨྲས་པ། དེང་དུས་གསང་སྔགས་འཛིན་པ་ཕལ་ཆེར་རྣམས། །མེད་ཐབས་
མེད་ཀྱང་དེ་ཉིད་མི་ཤེས་པ། །སྤྲེའུའི་ལག་ཏུ་རྡོར་དྲིལ་བཟུང་བ་ཡིས། །རྣམ་ཐར་སྐྱོང་བ་མཐོང་ནས་ངས་འདི་བཤད། །ཅེས་བྱ་བ་ཡང་ཤུགས་འབྱུང་དུ་སྨྲས་སོ། །གཉིས་པ་བགྲང་ཕྲེང་གི་རྣམ་གཞག་ལ་སྤྱིར་རྒྱུད་སྡེ་བཞི་ཀ་
ནས་ཕྲེང་བའི་རྣམ་གཞག་མང་དུ་གསུངས་ཀྱང༌། འདིར་རྣལ་འབྱོར་བླ་མེད་ཀྱི་བཟླས་ཡུལ་གྱི་དབང་དུ་བྱས་ནས་བཤད་ན་གསུམ། རྒྱུད་གང་ནས་བསྟན། གང་ཟག་གང་གི་བཅངས། ཚུལ་ཇི་ལྟར་བཅངས་བའོ། །དང་པོ་
ཎྞཾནི། དཔལ་ཁ་སྦྱོར། བརྟག་པ་གཉིས་པ། རྡོ་རྗེ་གདན་གཞི། སྡོམ་པ་འབྱུང་བ། རྡོ་རྗེ་མཁའ་འགྲོ། ཧེ་རུ་ཀ་མངོན་འབྱུང་སོགས་ཀྱི་རྒྱུད་མང་པོ་ལས་རྒྱས་བསྡུས་ཅི་རིགས་སུ་གསུངས་སོ། །གཉིས་པ་ནི། རྣལ་འབྱོར་བླ་
མེད་ཀྱི་བསྒོམ་བཟླས་ལ་གནས་པའི་རྣལ་འབྱོར་པས་བཅངས་བར་བྱ་བ་ཡིན་ནོ། །གསུམ་པ་བཙངས་ཚུལ་ནི། ཕྲེང་བའི་དེ་ཁོ་ན་ཉིད་ཤེས་བར་བྱས་ནས་འཆང་བ་ཡིན་ཏེ། དེ་ལ་གསུམ། ཕྲེང་བའི་རྒྱུ་ལ་སོགས་པའི་རྣམ་གཞག་
ངེས་པར་བྱ་བ་དང༌། དེ་དག་གི་དེ་ཁོ་ན་ཉིད་ཤེས་པའི་ཕན་ཡོན་དང༌། མི་ཤེས་པའི་ཉེས་དམིགས་བསྟན་པའོ། །དང་པོ་ལ་ལྗོན་ཤིང་དང༌། ཟླ་ཟེར་དུ་མངོན་པར་རྟོགས་པ་ངེས་པར་བྱ་བའི་ཕྱིར་ས་བཅད་བདུན་དུ་མཛད་པ་ནི་
391

གཞན་དུ་བསྟན་ཟིན་ལ། _འདིར་རྗེ་བཙུན་